གྲོས་ཚོགས་འདི་འཚོགས་རྒྱུའི་ཐོག་མའི་བསམ་ཚུལ་ནི་སྤྱི་ལོ་༢༠༠༩ལོར་ཨ་ཤི་ཡ་སྲོལ་རྒྱུན་གསོ་རིག་གི་རྒྱལ་སྤྱིའི་ཚོགས་འདུ་ཆེན་མོའི་སྐབས་སུ་རྩོམ་ཡིག་འདིའི་རྩོམ་པ་པོ་གཉིས་དབར་ལ་གཏམ་གླེང་བྱས་པ་ལས་བྱུང་བ་ཞིག་རེད།གྲོས་ཚོགས་འདིའི་དམིགས་འདུན་ནི་སྨན་པའི་སྡེ་ཁག་མི་འདྲ་བ་རྣམས་གཅིག་ཏུ་བསྡུས་ནས་ཁོ་ཚོ་དབར་ཤེས་བྱ་བརྗེ་རེས་དང་ཚད་ལྡན་མ་ཡིན་པའི་བོད་སྨན་ཐོན་སྐྱེད་ཐོག་ལ་དེ་བས་ཤེས་རྟོགས་དང་ཟིན་ཐོ་འགོད་རྒྱུ་དེ་ཡིན།འབྲུག་ཡུལ་ནང་གི་ཚོགས་འདུ་དང་དེ་མིན་གྱི་འདུ་ཚོགས་དབར་བསྡུར་བ་ཞིག་བྱས་ན།ང་ཚོས་ད་ཐེངས་དེ་སྔོན་རྒྱལ་སྤྱིའི་ཚོགས་འདུར་ཞུགས་པའི་གོ་སྐབས་མ་ཐོབ་པ་དང་སྒྲིག་གཞི་ཅན་གྱི་ཚན་པར་གཏོགས་པའི་བོད་སྨན་རྩེར་སོན་མི་སྣ་མ་ཡིན་པའི་སྨན་པ་དག་མཉམ་དུ་བསྡུ་རུབ་བྱ་རྒྱུ་ཡིན།གླིང་ཆེན་གསུམ་དང་སྐད་རིགས་འགའ་ཞིག་ཐོག་དུས་ཡུན་ལོ་ངོ་གཉིས་ཙམ་རིང་གྲ་སྒྲིག་བྱས་རྗེས།མཐར་ང་ཚོ་མཉམ་དུ་འདུས་ཏེ་ངེས་པ་ཆེར་མེད་པའི་མི་ཚོགས་ཤིག་གིས་ལྷ་ས་ནས་ཕེབས་པའི་བཀུར་བར་འོས་པའི་སྨན་པ་དང་དགེ་རྒན་གྱི་གཏམ་བཤད་ཉན་རྒྱུ་བྱུང་བ་རེད།ང་ཚོའི་དམིགས་ཡུལ་ནི་སྨན་པ་ཚོར་ཐུན་མོང་མ་ཡིན་པའི་གོ་སྐབས་ཤིག་སྤྲད་དེ་ང་ཚོ་སྒེར་དང་མཉམ་རོལ་གྱི་ཞིབ་འཇུག་ཁེ་ཕན་ལ་དོ་སྣང་ཐོག་ཕན་ཚུན་སློབ་སྦྱོང་བྱ་རྒྱུ་དང་།དེ་བཞིན་ཤེས་བྱ་མཉམ་རོལ་རྣམ་པར་དག་པ་ཞིག་ཡོང་བ་གང་ཞིག་ལ་མི་རིགས་འཆམ་མཐུན་ཆབས་ཅིག་ཏུ་ཡོང་བ་བྱ་རྒྱུ་དེ་ཡིན།ཚོགས་ཞུགས་པ་འགའ་ཞིག་ཟི་ལིང་ནས་ལྷ་ས་དང་དེ་རྗེས་བལ་ཡུལ་ཀཱ་ཏཱ་མཎ་ཌུ་བར་སྐམ་ས་བརྒྱུད་ནས་ཕེབས་པ་རེད།འགའ་ཞིག་བལ་ཡུལ་གྱི་རི་ཁུལ་ལམ་ཡང་ན་ལ་དྭགས་ནས་རྒྱ་གར་ལྡི་ལི་བརྒྱུད་ནས་ཕེབས་པ་རེད།ཚོགས་ཞུགས་མི་སྣ་ཚོའི་ན་ཚོད་ནི་རང་ལོ་ཉི་ཤུ་ནས་བརྒྱད་ཅུ་ཡོལ་ཙམ་ཡིན་པ་དང་ཁོ་ཚོ་ས་ཁམས་འདྲ་མིན་དང་།སྤྱི་ཚོགས་དཔལ་འབྱོར་འདྲ་མིན།སྒྲིག་གཞིའི་གནས་སྟངས་འདྲ་མིན་འོག་གསོ་རིག་ལག་ལེན་བྱེད་མཁན་གྱི་སྐྱེས་བུ་དག་ཡིན།སྤྱིར་ན་ཚོགས་ཞུགས་པ་ཚང་མས་རང་ཉིད་སྨན་པ་གོང་མའི་ཁྱད་ལྡན་གསོ་རིག་ལུགས་ཤིག་ལ་གཏོགས་པ་མ་ཟད་བོད་སྨན་གྱི་སྡེབ་སྦྱོར་མན་ངག་མྱུར་པོའི་ངང་ཚོང་ལས་ཅན་དང་ཚད་ལྡན་གྱི་འབོར་གྲངས་ཆེ་བའི་ཐོན་སྐྱེད་ཅན་ལ་བསྒྱུར་བ།སྐྱེ་དངོས་སྨན་རྫས་ལས་བྱུང་བའི་སྨན་རྫས་དོ་དམ་སྒྲིག་གཞི་ལག་བསྟར་བྱེད་པའི་དུས་རབས་འདིའི་སྐབས་སུ་ཡང་ད་དུང་རང་ཉིད་ཀྱིས་སྨན་རྫས་སྡེབ་སྦྱོར་བྱེད་པ་དང་སྨན་ཤོག་འབྲི་བ་བཅས་བྱེད་པའི་དངོས་དོན་ལ་བརྟེན་ནས་ལོགས་སུ་དབྱེ་པར་བྱེད་ཀྱིན་ཡོད།ད་ཐེངས་ཀྱི་ཞིབ་གྲོས་ཚོགས་འདུར་ཞུགས་པའི་བུད་མེད་སྨན་པ་གཅིག་པུ་དེ་ལ་དྭགས་ནས་ཕེབས་པ་ཞིག་རེད།འོན་ཀྱང་།གསོ་བ་རིག་པའི་འདས་དང་ད་ལྟ།མ་འོངས་བཅས་ཀྱི་བུད་མེད་སྨན་པའི་གནས་བབ་དེ་གཟའ་འཁོར་དེའི་རིང་གི་ཧུར་པོའི་སྒོ་ནས་གྲོས་བསྡུར་བྱེད་པའི་བརྗོད་གཞི་ཞིག་ཆགས་པ་རེད།གྲོས་ཚོགས་འདིས་ང་ཚོ་མིའི་རིགས་ཞིབ་འཇུག་མཁན་ཚོར་སྐྱེས་སུ་ཕུལ་བ་ནི་མི་རིགས་དཔྱད་ཞིབ་རིག་པའི་ཐོག་གི་ཞིབ་འཇུག་ཐབས་ལམ་གསར་པ་ཞིག་ཡིན།དེ་སྔོན་ང་ཚོའི་བོད་ཀྱི་གསོ་བ་རིག་པའི་ཐོག་གི་མི་སྒེར་གྱི་ཡུལ་དངོས་ལས་ཀ་མང་ཤས་ཤིག་དང་བསྡུར་བ་བྱས་ན་ད་ཐེངས་ང་ཚོས་མིའི་རིགས་རིག་པར་ནང་སྦྱོང་བྱེད་ཆེད་ཀྱི་མཉམ་རོལ་གླེང་སྟེགས་ཤིག་བསྐྲུན་ཡོད།དེ་ཡང་ང་ཚོའི་ཞིབ་འཇུག་གི་ཁེ་ཕན་མཉམ་འདྲེས་བྱས་ཏེ་སྨན་པ་ཚོའི་དོ་སྣང་བརྒྱུད་མངོན་པར་བྱས་ཡོད།ཀྲུང་གོའི་བོད་ཁུལ་དང་རྒྱ་གར་རམ་ཡང་ན་གསོ་བ་རིག་པ་ཁྲིམས་མཐུན་ཆགས་རྒྱུར་ཁྲིམས་ཀྱི་སྟོང་ཆ་ལྡན་པའི་བལ་ཡུལ་ཡིན་ཡང་ཆོགགང་ལྟར་བོད་སྨན་ཐོན་ལས་མྱུར་པོའི་ངང་དར་རྒྱས་དང་རྒྱ་ཁྱབ་འགྲོ་བཞིན་པའི་དུས་རབས་འདིར།གནས་སྐབས་དང་ཡུན་རིང་གི་གཞི་རྒྱ་ཆུང་ཞིང་ཚད་ལྡན་ཅན་མ་ཡིན་པའི་བོད་སྨན་ཐོན་སྐྱེད་དང་ད་དུང་ད་ལྟའི་གནས་སྟངས་བཅས་ཀྱི་ཐོག་ལ་ང་ཚོས་དོ་སྣང་བྱས་པ་ཡིན།སྨན་པ་ཡིན་ཡང་འདྲ་མིའི་རིགས་ཞིབ་འཇུག་མཁན་ཡིན་ཡང་འདྲ་གང་ལྟར་ཕྱོགས་གཉིས་ཀས་ཕན་ཚུན་སློབ་སྦྱོང་བྱ་འདོད་ཆེན་པོ་ཡོད་པ་རེད།ང་ཚོའི་དམིགས་ཡུལ་ནི་བོད་སྨན་ཐོན་སྐྱེད་དང་འབྲེལ་བའི་ཤེས་བྱ་དཔེར་ན།ལག་རྩལ་དེ་སློབ་སྦྱོང་བྱ་ཆེད་ཀྱི་སློབ་སྟོན་དང་དངོས་ཁྲིད་བྱ་ཐབས་ལྟ་བུ་ཟིན་ཐོའམ་ཡིག་ཐོག་ཏུ་འགོད་པ་དང་ཁུངས་ཐུབ་པ་བཟོ་རྒྱུ་དེ་ཡིན།ང་ཚོས་གཙོར་སྨན་རྩ་ངོས་འཛིན་དང་སྨན་རྩའི་འབྱུང་ཁུངས་དང་།སྨན་མ་བཟོས་གོང་གི་གྲ་སྒྲིགསྦྱོར་སྡེ་སྦྱོར་ཐབས་ལྟ་བུ་ཐབས་ལམ་འདྲ་མིན་གྱི་ཐོག་ནས་སྨན་སྦྱོར་བྱ་ཐབས་གཅིག་འགྱུར་བཟོ་རྒྱུའི་ཐོག་ལ་དོ་སྣང་བྱས་པ་ཡིན།གཟའ་འཁོར་གཅིག་རིང་གི་ཞིབ་གྲོས་ཚོགས་འདུའི་ཐོག་རྩ་ཆེ་བའམ་སྟོང་ཉེན་ཅན་གྱི་སྦྱོར་སྡེབ་ཀྱི་ཚབ་བྱེད་དངོས་པོ་དང་སྡེབ་སྦྱོར་མན་ངག་ཚད་ལྡན་བཟོ་རྒྱུའི་གལ་འགངས་ཆེ་བའི་བརྗོད་གཞི་དེའི་ཐོག་ལ་གྲོས་བསྡུར་ཐེངས་མང་བྱས།མ་གཞི་ཚབ་བྱེད་དངོས་པོའི་ཐོག་ལ་ཚད་ལྡན་གྱི་བསམ་འཆར་རམ་མཐའ་མའི་མཇུག་བསྡོམས་བྱུང་མེད་ཀྱང་གྲོས་བསྡུར་དེ་ལས་ཚབ་བྱེད་དངོས་པོ་བེད་སྤྱོད་བྱེད་ཕྱོགས་ཐོག་ལ་བྱ་ཐབས་རིམ་པ་འདྲ་མིན་སྤེལ་རྒྱུར་མོས་མཐུན་དང་དེ་བཞིན་དམིགས་བསལ་གྱི་གནས་སྐབས་སུ་ཚབ་བྱེད་དངོས་པོ་ཅི་འདྲ་ཞིག་ཧ་ཅང་བེད་སྤྱོད་རུང་བའི་ཐོག་ལ་གཅིག་འགྱུར་མོས་མཐུན་ཡོང་ཐུབ་སྲིད་པ་མངོན་གྱིན་འདུག